钦定古今图书集成/明伦汇编/闺媛典/第289卷 > 皇清二十二 > 陈妙云
## 钦定古今图书集成/明伦汇编/闺媛典/第289卷 > 皇清二十二 > 陈妙云

按《广东通志》：“陈妙云，南海别驾陈锡爵季女。幼颖悟，博古能文，许聘区荆琦。琦亡，女未及笄，奔丧苦守，饮血不归。殡葬荆父母尽礼，事荆三庶母咸得其欢。装遣荆姊妹三人，尽力教嗣子成名。平居谢笔墨，衣缟素，不露齿，不游目，六十年如一日。里族请上其事，力辞不许。有司闻之，旌表，年六十有六。”